**HIRVIKÄVELYN KILPAILUOHJEET**

**HIRVENJUOKSUN SM 2022, LUMIJOKI 5.8.2022**

**Säännöt**

Kilpailussa noudatetaan **soveltuvin osin** voimassa olevia Suomen Metsästäjäliiton metsästysampumasääntöjä.

Kilpailijoita muistutetaan, että kilpailuun osallistuvilla tai heidän vanhemmillaan tulee olla voimassa oleva metsästyskortti.

**Ilmoittautuminen ks. erillinen ohje**

**Yhteyshenkilöt**

Kilpailunjohtaja Eero Murtomäki puh 040 5822470

**Kilpailukeskus**

Kilpailukeskuksena toimii Lumijoen koulukeskus osoitteessa Poutalantie 1, 91980 LUMIJOKI.

Kilpailukeskus sijaitsee Lumijoen kirkonkylän keskustassa.

**Kilpailupaikka**

Kilpailupaikka sijaitsee Urheilutalon maastossa osoitteessa Ukuranperäntie 215, 91980 LUMIJOKI.

**Kilpailutoimisto**

Kilpailutoimisto on avoinna:

perjantaina 05.08.2022 klo 10.00–19.30

Kilpailutoimistossa on myytävänä mm. SM 2022 -kisapaitoja ja -lippiksiä. Kilpailun tulokset ovat täydellisenä nähtävissä internet-osoitteessa hirviurheilu.com.  Jälki-ilmoittautumisesta johtuen sarjojen lopulliset tulokset voidaan ilmoittaa vasta kaikkien kilpailijoiden saavuttua maaliin.

**Kilpailunumerot**

Kilpailunumerot luovutetaan kilpailijalle tai hänen edustajalleen kilpailutoimistosta. Numerot on noudettava vähintään tuntia ennen omaa lähtöaikaa. **HUOM! Kilpailunumero on oltava päälle puettuna ja näkyvillä asetarkastukseen tultaessa**. Kadonneesta kilpailunumerosta järjestäjät veloittavat 30 €. Kilpailunumerot palautetaan aseen noutopisteeseen. Ase luovutetaan kilpailunumeroa vastaan.

**Aikataulu**

Kilpailijat lähetetään puolen minuutin välein siten, että ensimmäinen kilpailija lähtee matkaan klo 13.00. Annettuja lähtöaikoja on noudatettava.

**Palkintojen jakaminen**

Palkintojen jakaminen aloitetaan noin 1,5 tuntia kilpailun päättymisen jälkeen. Jälki-ilmoittautumisesta johtuen lopulliset tulokset saadaan vasta kaikkien kilpailijoiden saavuttua maaliin.

**Asetarkastus**

Asetarkastus alkaa klo 12.00. Ase tuodaan tarkastettavaksi noin tuntia ennen omaa lähtöaikaa. Tarkastuksen jälkeen kilpailija kuljettaa aseensa asetelineeseen toimitsijan valvonnassa.

**Ampumarata**

Ampuminen tapahtuu järjestäjän osoittamaan tauluun **yhtäjaksoisesti, ampuma-aika on 7 min.  Ampujan poistuessa ampumapaikaltaan ammunta katsotaan päättyneeksi.**

**Ampumaradalle otetaan maksimissaan ratakapasiteetin mahdollistama määrä kilpailijoita muiden odottaessa vuoroaan ulkona.**

Huom! Asetta tulee kuljettaa kilpailualueella ja tarkastuksessa kilpailusääntöjen mukaisesti lukko aukaistuna ja aseen piippu ylöspäin suunnattuna!

**Aseturvallisuus**

Kilpailijat ja huoltajat (S-sarjat) vastaavat aseistaan aselain 105§ ja 106§ sekä metsästysampumasääntöjen mukaisesti koko kilpailutapahtuman ajan pl. ampumaradalla asetarkastuksen jälkeen tapahtuva aseiden **säilytys telineissä**, jolloin aseista vastaa kilpailun järjestäjä aseen kilpailijalle luovuttamiseen saakka

**Kävelyreitti**

Kävelyreitti on sijoitettu helpohkoon maastoon. Kävelyreitin pituus on n 3 km.

Turvallisuussyistä kävelyreitiltä ei saa poistua. Kävelyreitillä oikaiseminen aiheuttaa hylkäämisen.

**Arviointi**

Arviointipaikalla toimitsija antaa kilpailijalle arviointikortin, jossa on kilpailijan numero merkitty valmiiksi. Kilpailijan vastuulla on tarkistaa, että korttiin on merkitty oikea kilpailijan rintanumeroa vastaava numero. Kilpailija merkitsee arviointikorttiin selkeillä numeroilla arvioimansa matkat. Kilpailussa arvioidaan neljä matkaa. Numero seitsemän merkitään poikkiviivalla. Kilpailija vastaa itse mahdollisista tulkintavirheistä.

**Huolto**

Kilpailijoiden käytettävissä on koulukeskuksella sijaitsevat wc:t ja pesutilat. Ampumaradalla on wc. Muonituksesta erilliset ohjeet kisasivuilla.

**Palkinnot**

Palkintoina jaetaan muisto- ja esinepalkintoja 5 parhaalle.